May 03,2016
రెండు లక్షల అమ్మకాలు దాటిన బజాజ్‌
ముంబయి: ద్విచక్ర వాహన మార్కెట్లో 'బజాజ్‌ ఆటో' సంస్థ మారోమారు తన సత్తాను చాటింది. మూడేండ్ల తరువాత తాజాగా ఆ సంస్థ దేశీయ మార్కెట్లో నెల రోజుల్లో రెండు లక్షల విక్రయాల మార్క్‌ను చేరుకోంది. సంస్థ మొత్తం విక్రయాలలో సీటీ 100, ప్లాటినమ్‌ వాహనాలదే సింహ భాగంగా నిలిచింది. ఈ విభాగం బైక్‌ల విక్రయాలు 89,000 వాహనాలుగా నిలిచాయి. తరువాత స్థానాన్ని పల్సర్‌, అవెంజర్‌ (కేటీఎంతో సహా) వాహనాలు ఆక్రమించాయి. కొత్తగా మార్కెట్లోకి తీసుకువచ్చిన 'వి' వాహనాలు (24,000 యూనిట్లు) కలుపుకొని కమ్యూటర్‌ వాహనాల విక్రయాలు 37,000కు చేరినట్లుగా సంస్థ వ్యాపార అభివృద్ధి, అష్యూరెన్స్‌ విభాగం అధ్యక్షుడు రవికుమార్‌ ఒక ఆంగ్లపత్రికకు ఇచ్చిన ప్రత్యేక ఇంటర్వ్యూలో తెలిపారు.2013 జూన్‌ నుంచి దేశీయంగా వాహన అమ్మకాలు 1.6 లక్షల స్థాయికి క్షీణించినట్లుగా ఆయన వివరించారు.
మీ స్నేహితులకు రికమెండ్ చెయ్యండి